proxectonos/corpus_dominio_legal_administrativo_tmp huggingface dataset:
RESOLUCIÓN do 9 de febreiro de 2015 pola que se publica o plan de estudos da titulación oficial do máster universitario en Enxeñaría Industrial.
Universidade de Vigo — III. Outras disposicións — 05/03/2015

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (Acsuga).
Establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro por Resolución da Secretaría Xeral de Universidades do 24 de novembro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo o comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Enxeñaría Industrial pola Universidade de Vigo que se recolle no anexo a esta resolución.
Vigo, 9 de febreiro de 2015
O alumnado debe elixir obrigatoriamente un bloque de orientación dos seis ofertados. Para obter a titulación de máster universitario en Enxeñaría Industrial, deberá superar os 30 ECTS optativos correspondentes á orientación elixida.
Para a obtención do título de máster universitario en Enxeñaría Industrial o alumnado titulado noutros graos da Escola de Enxeñaría Industrial da Universidade de Vigo que non sexa o grao en Tecnoloxías Industriais terá que matricularse das materias do plan correspondentes á titulación da que proceda.
Tamén poderán ser admitidos outros titulados de graos con perfís tales que a Orde CIN/311/2009 lles permita o acceso ao máster, cos complementos de formación que procedan en cada caso. Para o establecemento de ditos complementos de formación, terase en conta a titulación de procedencia, e compararase o expediente académico coa formación incluída no grao en Enxeñaría en Tecnoloxías Industriais da Escola de Enxeñaría Industrial da Universidade de Vigo. Estes complementos formativos non formarán parte do máster en Enxeñaría Industrial e estarán constituídos por materias impartidas nalgún dos graos da Escola de Enxeñaría Industrial.
CORRECCIÓN de erros. Resolución do 25 de febreiro de 2015, da Secretaría Xeral da Emigración, pola que se amplía o prazo de presentación de solicitudes da Resolución do 26 de xaneiro de 2015 pola que se regula e se convoca para o ano 2015 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2015

Advertido erro na resolución antes citada, publicada no
Diario Oficial de Galicia
núm. 41, do 2 de marzo de 2015, cómpre facer a seguinte corrección:
Na páxina 8502, onde di: «13 de marzo de 2014», debe dicir: «13 de marzo de 2015».
CORRECCIÓN de erros. Resolución do 24 de febreiro de 2015 pola que se convocan as actividades formativas e as probas de avaliación de carácter libre que compoñen o Plan formativo ofimático de Galicia para o persoal ao servizo da Administración autonómica de Galicia.
Escola Galega de Administración Pública — III. Outras disposicións — 05/03/2015

Advertido un erro na citada resolución, publicada no
Diario Oficial de Galicia
núm. 41, do 2 de marzo de 2015, cómpre realizar a oportuna corrección:
Na páxina 8555, na base cuarta.2, onde di: «http://egap.xunta.es.matricula», debe dicir: «http://egap.xunta.es/matricula ».
CORRECCIÓN de erros. Resolución do 25 de febreiro de 2015, da Secretaría Xeral da Emigración, pola que se amplía o prazo de presentación de solicitudes da Resolución do 27 de xaneiro de 2015 pola que se regula e se convoca o Programa de escolas abertas presenciais destinadas ás comunidades galegas e persoas galegas residentes fóra de Galicia para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2015

Advertido erro na resolución antes citada, publicada no
Diario Oficial de Galicia
núm. 42, do 3 de marzo de 2015, cómpre facer a seguinte corrección:
Na páxina 8676, onde di: «16 de marzo de 2014», debe dicir: «16 de marzo de 2015».
RESOLUCIÓN do 9 de febreiro de 2015 pola que se publica o plan de estudos da titulación oficial do máster universitario en Enxeñaría de Organización.
Universidade de Vigo — III. Outras disposicións — 05/03/2015

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (Acsuga).
Establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro de 2014 por Resolución da Secretaría Xeral de Universidades do 24 de novembro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo o comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitaria en Enxeñaría de Organización que se recolle no anexo a esta resolución.
Vigo, 9 de febreiro de 2015
Rama de coñecemento: Enxeñaría e Arquitectura.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría de Organización, o alumnado deberá superar os 90 ECTS dos que consta o máster.
ORDE do 23 de febreiro de 2015 pola que se aproba o cambio de localización da oficina do Rexistro Auxiliar da Oficina Agraria Comarcal de Carballo (A Coruña).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2015

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente e logo de informe da Oficina do Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), figura na listaxe de oficinas de rexistro da Administración xeral da Comunidade Autónoma de Galicia e das entidades públicas instrumentais do sector público autonómico a situada na Oficina Agraria Comarcal de Carballo, situada no complexo parroquial, portal 3.
Debido a que a Oficina Agraria Comarcal de Carballo trasladou a súa localización ao Edificio Fórum de Carballo, sito na praza dos Bombeiros, s/n, 1º andar, cómpre proceder á modificación da situación da citada oficina de rexistro.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Modifícase a localización do Rexistro da Oficina Agraria Comarcal de Carballo, que pasa a estar situado no Edificio Fórum de Carballo, sito na praza dos Bombeiros, s/n, 1º andar.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde producirá efectos o mesmo día da súa publicación no
Diario Oficial de Galicia
.
Santiago de Compostela, 23 de febreiro de 2015
ORDE do 3 de marzo de 2015 pola que se nomea vogal do Consello Reitor da Axencia para a Modernización Tecnolóxica de Galicia en representación da Secretaría Xeral da Presidencia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 05/03/2015

En desenvolvemento da autorización contida na disposición adicional terceira da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, aprobouse o Decreto 252/2011, do 15 de decembro, polo que se crea a Axencia para a Modernización Tecnolóxica de Galicia (en diante Amtega) e se aproban os seus estatutos. A dita axencia pública autonómica, adscrita á Presidencia da Xunta de Galicia, ten por obxecto a definición, desenvolvemento e execución dos instrumentos da política da Xunta de Galicia relativa ás tecnoloxías da información e comunicacións, así como innovación e desenvolvemento tecnolóxico.
O artigo 13 do Estatuto da Axencia para a Modernización Tecnolóxica de Galicia, tras a modificación efectuada polo Decreto 149/2014, do 20 de novembro, polo que se modifica o Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos, prevé que cada consellería da Xunta de Galicia e a Secretaría Xeral da Presidencia da Xunta de Galicia estea representada no seu Consello Reitor por un vogal. O nomeamento destes vogais corresponde á persoa titular da Vicepresidencia e Consellería de Presidencia, Administracións Públicas e Xustiza.
Con base nas circunstancias anteriores, é preciso efectuar o nomeamento como novo vogal do Consello Reitor da Axencia para a Modernización Tecnolóxica de Galicia da persoa representante da Secretaría Xeral da Presidencia da Xunta de Galicia, que, para xeral coñecemento, se publicará no
Diario Oficial de Galicia
.
Por todo isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Primeiro. Nomear vogal titular do Consello Reitor da Axencia para a Modernización Tecnolóxica de Galicia, en representación da Secretaría Xeral da Presidencia da Xunta de Galicia, a persoa titular da dita Secretaría Xeral.
Segundo. Nomear vocal suplente primeiro a persoa titular da Vicesecretaría Xeral da Secretaría Xeral da Presidencia e vogal suplente segundo a persoa titular do Servizo de Apoio Técnico da Secretaría Xeral da Presidencia.
Terceiro. Esta orde producirá efectos desde o día da súa publicación.
Santiago de Compostela, 3 de marzo de 2015
RESOLUCIÓN do 18 de febreiro de 2015, da Xefatura Territorial de Lugo, pola que se procede á publicación das subvencións concedidas a entidades xuvenís de ámbito provincial, en virtude da Orde do 7 de abril de 2014, pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 10/03/2015

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, en que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.1 da Orde do 7 de abril de 2014 pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2014 a entidades xuvenís do ámbito provincial de Lugo, mediante resolución do xefe territorial, por delegación da conselleira de Traballo e Benestar, segundo o establecido na disposición adicional segunda da Orde do 7 de abril de 2014. A relación de subvencións concedidas atópase no anexo desta resolución.
Lugo, 18 de febreiro de 2015
ORDE do 4 de marzo de 2015 pola que se fai pública a ampliación da dotación orzamentaria para a concesión das axudas establecidas na Orde do 2 de xaneiro de 2015 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2015. Estas subvencións son susceptibles de cofinanciamento polo Fondo Europeo de Desenvolvemento Rexional (Feder), dentro do programa operativo Feder Galicia 2007-2013 (código de procedemento CT 211B).
Consellería de Cultura, Educación e Ordenación Universitaria — III. Outras disposicións — 11/03/2015

Con data do 15 de xaneiro de 2015 (DOG número 9) publicouse a Orde do 2 de xaneiro de 2015 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2015. Estas subvencións son susceptibles de cofinanciamento polo Fondo Europeo de Desenvolvemento Rexional (Feder) dentro do programa operativo Feder Galicia 2007-2013.
No artigo 2.2 da devandita orde establécese que o importe inicial poderá ser ampliado en función das dispoñibilidades orzamentarias, o que poderá dar lugar á concesión de máis subvencións de acordo co disposto no artigo 31.2 da Lei 9/2007, do 13 de xuño, de subvencións de Galicia.
En consecuencia, como a convocatoria prevé a posibilidade de ampliar a contía total dentro dos créditos dispoñibles, e dado que este incremento de crédito vén derivado dunha incorporación de crédito, é polo que se amplía o importe inicial dos créditos destinados ás axudas que poderán ser concedidas ao abeiro da Orde do 2 de xaneiro de 2015 (DOG número 9, do 15 de xaneiro), coa finalidade de facer chegar estas ao maior número de beneficiarios posible.
Visto o anterior,
Artigo 1
Ampliar o importe total das axudas que se van conceder ao abeiro da Orde do 2 de xaneiro de 2015, publicada o 15 de xaneiro de 2015 (DOG número 9) na contía de 200.000 € con cargo á aplicación orzamentaria 09.20.432B.760.0 dos orzamentos xerais da Comunidade Autónoma de Galicia para 2015.
Artigo 2
Esta modificación non afecta o prazo establecido na referida Orde do 2 de xaneiro de 2015 para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de marzo de 2015
CORRECCIÓN de erros. Orde do 19 de decembro de 2014 pola que se fixan os prezos das determinacións analíticas realizadas polo Laboratorio Agrario e Fitopatolóxico de Galicia e pola Estación de Viticultura e Enoloxía de Galicia, dependentes desta consellería.
Consellería do Medio Rural e do Mar — III. Outras disposicións — 11/03/2015

Advertidos erros na referida orde, publicada no
Diario Oficial de Galicia
número 5, do 9 de xaneiro de 2015, cómpre facelas seguintes correccións:
Na páxina 911, no cadro correspondente ao punto 2.2. Análises de substratos, despois de:
e antes de
hai que engadir:
Na páxina 911, no cadro correspondente ao punto 2.3. Análises foliares, onde di:
debe dicir:
Na páxina 911, no cadro correspondente ao subapartado 3.1.1. Análises de fertilizantes orgánicos e orgánico-minerais, onde di:
debe dicir:
Na páxina 912, no cadro correspondente ao subapartado 3.1.1. Análises de fertilizantes orgánicos e orgánico-minerais, onde di:
debe dicir:
Na páxina 912, no cadro correspondente ao subapartado 3.1.2. Análises de fertilizantes inorgánicos, onde di:
debe dicir:
RESOLUCIÓN do 2 de marzo de 2015 pola que se publica o plan de estudos do máster universitario en Psicopedagoxía.
Universidade da Coruña — III. Outras disposicións — 16/03/2015

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa publicación, e establecido o carácter oficial do título por Acordo do Consello de Ministros do 26 de decembro de 2014 (publicado no BOE do 29 de xaneiro de 2015 pola Resolución da Secretaría Xeral de Universidades do 9 de xaneiro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudios conducente á obtención do título de máster universitario en Psicopedagoxía, que se estrutura segundo consta no anexo.
A Coruña, 2 de marzo de 2015
Estrutura das ensinanzas (Real decreto 1393/2007, anexo I, número 5.1).
1. Rama de coñecemento á cal se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia.
3. Especialidades do título:
1. Especialidade en Dificultades de Aprendizaxe e Atención á Diversidade.
2. Especialidade en Orientación Escolar e Sociolaboral.
4. Contido do plan de estudos:
4.1. Materias de carácter obrigatorio.
4.2. Materias de carácter optativo.
O alumnado deberá elixir unha das dúas especialidades e realizar obrigatoriamente os 18 créditos dos que consta a especialidade elixida.
5. Condiciones de terminación.
Para obter o título de máster universitario en Psicopedagoxía o alumnado deberá superar 60 créditos ECTS distribuídos como se indica no punto 2, unha vez elixida a especialidade.
CORRECCIÓN de erros. Resolución do 20 de febreiro de 2015 pola que se aproban as bases de subvencións a festivais de artes escénicas e de música e se convocan para o ano 2015.
Axencia Galega das Industrias Culturais — III. Outras disposicións — 16/03/2015

Advertido erro na devandita resolución publicada no Diario Oficial de Galicia número 40, do 27 de febreiro de 2015, cómpre corrixir o seguinte:
Na páxina 8346, na cláusula quinta, onde di: «Quedarán excluídos de subvención aqueles festivais que non alcancen un mínimo de 50 puntos nos criterios de valoración. Non terán dereito a recepción de axuda aqueles festivais que non alcancen, polo menos, 25 puntos na letra B da base décimo primeira (valoración do proxecto para o cal se solicita a subvención). Na programación do festival non poderán incluírse, en ningún caso, funcións contratadas a través da Rede galega de teatros e auditorios ou da Rede galega de música ao vivo»; debe dicir: «Quedarán excluídos de subvención aqueles festivais que non alcancen un mínimo de 50 puntos nos criterios de valoración. Non terán dereito a recepción de axuda aqueles festivais que non alcancen, polo menos, 25 puntos nas letras A.2 (para festivais de música) e B.2 (para festivais de artes escénicas), da base décimo segunda (valoración do proxecto para o cal se solicita a subvención). Na programación do festival non poderán incluírse, en ningún caso, funcións contratadas a través da Rede galega de teatros e auditorios ou da Rede galega de música ao vivo».
RESOLUCIÓN do 2 de marzo de 2015 pola que se publica o plan de estudos do máster universitario en Dirección, Xestión e Innovación de Institucións Escolares e Socioeducativas.
Universidade da Coruña — III. Outras disposicións — 16/03/2015

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa publicación, e establecido o carácter oficial do título por Acordo do Consello de Ministros do 26 de decembro de 2014 (publicado no BOE do 29 de xaneiro de 2015 pola Resolución da Secretaría Xeral de Universidades do 9 de xaneiro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Dirección, Xestión e Innovación de Institucións Escolares e Socioeducativas, que se estrutura segundo consta no anexo.
A Coruña, 2 de marzo de 2015
Estrutura das ensinanzas (Real decreto 1393/2007, anexo I, número 5.1).
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia.
3. Especialidades do título:
1. Especialidade en Institucións Escolares.
2. Especialidade en Institucións Socioeducativas.
4. Contido do plan de estudos:
4.1. Materias de carácter obrigatorio.
4.2. Materias de carácter optativo.
O alumnado deberá elixir unha das dúas especialidades e realizar obrigatoriamente os 21 créditos dos que consta a especialidade elixida.
5. Condicións de terminación.
Para obter o título de máster universitario en Dirección, Xestión e Innovación de Institucións Escolares e Socioeducativas o alumnado deberá superar 60 créditos ECTS distribuídos como se indica no punto 2, unha vez elixida a especialidade.
ORDE do 27 de febreiro de 2015 pola que se nomean o presidente e o vicepresidente do Consello Regulador da Denominación de Orixe Protexida Mexillón de Galicia-Mejillón de Galicia, tras o proceso electoral convocado mediante a Orde do 26 de agosto de 2014.
Consellería do Medio Rural e do Mar — II. Autoridades e persoal — 12/03/2015

Co fin de rematar o proceso de renovación dos órganos de goberno do Consello Regulador da Denominación de Orixe Protexida Mexillón de Galicia-Mejillón de Galicia, despois do proceso electoral convocado mediante a Orde da Consellería do Medio Rural e do Mar do 26 de agosto de 2014 (DOG núm. 170, do 8 de setembro) e tras a elección polo seu pleno das persoas que ocuparán os cargos de presidente e vicepresidente, consonte as atribucións que teño conferidas polo Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único.
Nomear as persoas que ocuparán os cargos de presidente e vicepresidente do Consello Regulador da Denominación de Orixe Protexida Mexillón de Galicia-Mejillón de Galicia, tras o proceso electoral convocado pola Orde do 26 de agosto de 2014.
Presidente: Francisco Antonio Alcalde García.
Vicepresidente: Manuel Dieste Mos.
Santiago de Compostela, 27 de febreiro de 2015
RESOLUCIÓN do 6 de marzo de 2015 pola que se procede á publicación dos requirimentos de emenda das axudas a proxectos colaborativos de capacitación sectorial, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 12/03/2015

Mediante a Resolución do 19 de decembro de 2014 (DOG núm. 248, do 29 de decembro) publicáronse as bases reguladoras das axudas do Igape a proxectos colaborativos de capacitación sectorial, cofinanciadas polo Fondo Social Europeo, no marco do programa operativo FSE Galicia 2007-2013 e procedeuse á súa convocatoria, en réxime de concorrencia competitiva, para o ano 2015, por trámite anticipado de gasto.
Por parte do órgano instrutor do procedemento administrativo previsto no artigo 10 das ditas bases reguladoras están a analizarse as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante a publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axudas xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez (10) días hábiles contados desde o seguinte ao da publicación da presente resolución no Diario Oficial de Galicia, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas, co NIF e o código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, darase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 6 de marzo de 2015
RESOLUCIÓN do 12 de marzo de 2015 pola que se amplía a dotación orzamentaria prevista inicialmente na Resolución do 26 de decembro de 2014 que estableceu as bases reguladoras e a posterior convocatoria de subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas polo Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anunciou a convocatoria anticipada para o ano 2015.
Instituto Enerxético de Galicia — III. Outras disposicións — 19/03/2015

Mediante resolución do director do Inega do 26 de decembro de 2014 aprobáronse as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa para o ano 2015.
Tal e como consta na parte expositiva da citada resolución, a convocatoria de axudas tramitouse anticipadamente sobre a base do disposto no artigo 25 do Decreto 11/2009, do 8 de xaneiro, polo que se aproba o Regulamento da Lei 9/2007, de subvencións de Galicia, e financiouse con cargo aos orzamentos do Instituto Enerxético de Galicia para o ano 2015 e sendo a procedencia dos fondos de diversa natureza: Fondo Europeo Agrícola de Desenvolvemento Rural (Feader), xunto con fondos da Comunidade Autónoma de Galicia e da Administración xeral do Estado.
Coa finalidade de poder atender o elevado número de solicitudes admitidas para participar nesta convocatoria, e posto que a dotación asignada resulta insuficiente e existe crédito dispoñible noutros proxectos do orzamento de gasto do exercicio corrente coa mesma modalidade de fondos de procedencia, cómpre facer ampliación da dotación orzamentaria asignada para esta convocatoria de axudas.
O artigo 2.1 das bases reguladoras, relativo ao financiamento, prevé unha dotación inicial de 9.333.333,00 euros. Porén, no parágrafo segundo dese mesmo artigo establécese a posibilidade de incrementar o crédito coa condición dunha maior dispoñibilidade derivada dalgunha das circunstancias previstas no artigo 30.2 do Decreto 11/2009, logo da aprobación da modificación orzamentaria que proceda.
Polo anteriormente exposto, esta dirección
Primeiro. Incrementar en 2.666.667 euros o crédito destinado ás subvencións aos proxectos dinamizadores das áreas rurais de Galicia para proxectos de equipamentos térmicos de biomasa, correspondentes ao exercicio 2015, convocadas pola Resolución do 26 de decembro de 2014. O incremento distribuirase do seguinte xeito:
Segundo. A dotación total da convocatoria pasa a ser de 12.000.000 euros, de acordo co seguinte cadro de financiamento desagregado por procedencia de fondos:
Terceiro. A presente ampliación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 12 de marzo de 2015
ORDE do 17 de xuño de 2015 pola que se determina a época de perigo alto de incendios.
Consellería do Medio Rural e do Mar — III. Outras disposicións — 25/06/2015

O artigo 9 da Lei 3/2007, do 9 de abril, de prevención e defensa contra os incendios forestais de Galicia, modificada pola Lei 7/2012, do 28 de xuño, de montes de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espacio-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, por tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsión fiables como máximo para tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguranza e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
Artigo único.
Época de perigo alto de incendios
Decláranse como época de perigo alto de incendios forestais durante o ano 2015 as datas comprendidas entre o 1 de xullo e o 30 de setembro.
Disposición derradeira primeira.
Facultade de desenvolvemento
Facúltase o secretario xeral do Medio Rural e Montes para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de xuño de 2015
ORDE do 19 de marzo de 2015 pola que se designa a José Vicente Solarat López como presidente do Consello Regulador da Denominación de Orixe Valdeorras.
Consellería do Medio Rural e do Mar — II. Autoridades e persoal — 23/03/2015

Tras o cesamento por petición propia de José Luis García Pando como presidente da Denominación de Orixe Valdeorras, o Pleno deste consello regulador celebrado o pasado día 11 de marzo elixiu a José Vicente Solarat López para ocupar o dito cargo.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que desempeñará a presidencia, deberá facerse o seu nomeamento mediante orde da consellería competente.
Polo anterior,
Artigo único
Nomear presidente do Consello Regulador da Denominación de Orixe Valdeorras a José Vicente Solarat López.
Santiago de Compostela, 19 de marzo de 2015
ORDE do 12 de marzo de 2015 pola que se fixa o prezo de venda ao público do Mapa de Galicia en releve.
Consellería de Medio Ambiente, Territorio e Infraestruturas — III. Outras disposicións — 23/03/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda,
Artigo 1.
Obxecto
Mediante a presente orde establécese como prezo privado pola venda do Mapa de Galicia en releve editado polo Instituto Xeográfico Nacional en colaboración co Instituto de Estudos do Territorio, o que se relaciona no anexo, Mapa de Galicia en releve: 32 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude do mapa que se relaciona no anexo como requisito previo e necesario para a realización da entrega.
Artigo 3.
Entrega
Unha vez realizado o pagamento, a entrega realizarase ao interesado nas dependencias do Instituto de Estudos do Territorio, sito na rúa San Lázaro en Santiago de Compostela. Non se enviará por ningún medio de transporte.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de marzo de 2015
RESOLUCIÓN do 27 de febreiro de 2015, da Dirección Xeral de Familia e Inclusión, pola que se procede á publicación das entidades beneficiarias e do importe das axudas concedidas en virtude da Orde do 28 de xullo de 2014, pola que se establecen as bases reguladoras de subvencións de programas desenvolvidos polas corporacións locais para a inclusión social da poboación xitana, inmigrante e outras persoas en risco de exclusión, cofinanciada polo Fondo Social Europeo 2007/2013.
Consellería de Traballo e Benestar — III. Outras disposicións — 23/03/2015

De conformidade co disposto no artigo 18.1º da Lei 38/2003, do 17 de novembro, xeral de subvencións, no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das entidades beneficiarias e do importe das axudas concedidas, segundo o establecido no artigo 6.11 da Orde do 28 de xullo de 2014, pola que se establecen as bases reguladoras de subvencións de programas desenvolvidos polas corporacións locais para a inclusión social da poboación xitana, inmigrante e outras persoas en risco de exclusión, cofinanciada polo Fondo Social Europeo 2007/2013.
Finalidade da axuda: a presente orde regula a convocatoria de subvencións ás corporacións locais para o cofinanciamento de programas desenvolvidos polos servizos sociais de titularidade municipal dirixidos á inclusión sociolaboral da poboación xitana, da poboación inmigrante e outras persoas en risco de exclusión residentes en Galicia.
Norma reguladora: Orde do 28 de xullo de 2014 pola que se establecen as bases reguladoras de subvencións de programas desenvolvidos polas corporacións locais para a inclusión social da poboación xitana, inmigrante e outras persoas en risco de exclusión, cofinanciada polo Fondo Social Europeo 2007/2013 (Diario Oficial de Galicia nº 145, do 1 de agosto de 2014).
Crédito orzamentario:
526.723,00 euros, na aplicación orzamentaria 11.05.313C.460.1.
373.260,00 euros, na aplicación orzamentaria 11.05.312C.460.0.
688.285,99 euros, na aplicación orzamentaria 11.05.313C.460.2.
Santiago de Compostela, 27 de febreiro de 2015
RESOLUCIÓN do 17 de febreiro de 2015, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 14 de marzo de 2014 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2014 (Diario Oficial de Galicia número 60, do 27 de marzo).
Consellería de Traballo e Benestar — III. Outras disposicións — 03/03/2015

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C 481.3, ao abeiro da Orde do 14 de marzo de 2014 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2014.
Convocatoria: Orde do 14 de marzo de 2014 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2014 (Diario Oficial de Galicia número 60, do 27 de marzo).
Santiago de Compostela, 17 de febreiro de 2015
RESOLUCIÓN do 10 de febreiro de 2015, da Xefatura Territorial de Ourense, pola que se procede á publicación das subvencións concedidas a entidades xuvenís de ámbito provincial, en virtude da Orde do 7 de abril de 2014, en que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 03/03/2015

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, en que se fixa a estrutura orgánica da Vicepresidencia e das consellerías da Xunta de Galicia, e polo Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.5 da Orde do 7 de abril de 2014, pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2014 a entidades xuvenís de ámbito provincial de Ourense, mediante resolución da Xefatura Territorial, por delegación da conselleira de Traballo e Benestar, segundo o disposto na disposición adicional segunda da Orde do 7 de abril de 2014. A relación de subvencións concedidas atópase no anexo desta resolución.
Ourense, 10 de febreiro de 2015
RESOLUCIÓN do 10 de febreiro de 2015, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 8 de maio de 2013 pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2013 (Diario Oficial de Galicia número 93, do 16 de maio).
Consellería de Traballo e Benestar — III. Outras disposicións — 03/03/2015

O artigo 21.6 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.460.2, para o programa de obradoiros de emprego no ámbito da Comunidade Autónoma de Galicia, ao abeiro da Orde do 8 de maio de 2013 (
Diario Oficial de Galicia
núm. 93, do 16 de maio).
Santiago de Compostela, 10 de febreiro de 2015
RESOLUCIÓN do 12 de febreiro de 2015, da Dirección Xeral de Xuventude e Voluntariado, pola que se procede á publicación das subvencións concedidas en virtude da Orde do 28 de abril de 2014 pola que se aproban as bases que rexen as subvencións destinadas ás entidades locais de Galicia para a promoción da información xuvenil e para a realización de actividades dirixidas á xuventude no ámbito da educación non formal e da participación durante o ano 2014, e se procede á súa convocatoria.
Consellería de Traballo e Benestar — III. Outras disposicións — 03/03/2015

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar e de acordo co disposto no artigo 10.1 da Orde do 28 de abril de 2014 pola que se aproban as bases que rexen as subvencións destinadas ás entidades locais de Galicia para a promoción da información xuvenil e para a realización de actividades dirixidas á xuventude no ámbito da educación non formal e da participación durante o ano 2014 e se procede á súa convocatoria, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas que se detallan no anexo desta resolución.
Finalidade da subvención:
1. Potenciar a información xuvenil a través dos servizos municipais de información xuvenil integrados na Rede galega de información xuvenil.
2. Fomentar as actividades de educación non formal dirixidas á mocidade e á participación xuvenil no ámbito local.
Aplicación orzamentaria: 11.06.313A.460.0.
Crédito orzamentario: 533.000,00 €.
Santiago de Compostela, 12 de febreiro de 2015
Conxuntas:
Individuais:
RESOLUCIÓN do 20 de febreiro de 2015, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 16 de decembro de 2014.
Consellería de Cultura, Educación e Ordenación Universitaria — III. Outras disposicións — 03/03/2015

Mediante a Orde do 16 de decembro de 2014 (DOG do 2 de xaneiro de 2015) acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da dita orde fai referencia aos requisitos, formación e habilitación das persoas que poderán actuar como asesores e avaliadores, e o artigo 16 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as cales se convoca o procedemento de avaliación e acreditación. Polo tanto, esta dirección xeral
Facer pública a composición das comisións de avaliación que actuarán no proceso de acreditación de competencias disposto pola Orde do 16 de decembro de 2014, da Consellería de Educación e Ordenación Universitaria, pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, que figura no anexo desta resolución.
Santiago de Compostela, 20 de febreiro de 2015
RESOLUCIÓN do 25 de febreiro de 2015, da Secretaría Xeral da Emigración, pola que se amplía o prazo de presentación de solicitudes da Resolución do 27 de xaneiro de 2015 pola que se regula e se convoca o Programa de escolas abertas presenciais destinadas ás comunidades galegas e persoas galegas residentes fóra de Galicia para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/03/2015

Mediante a Resolución do 27 de xaneiro de 2015 (DOG núm. 23, do 4 de febreiro), regulouse e convocouse o Programa de escolas abertas presenciais destinadas ás comunidades galegas e persoas galegas residentes fóra de Galicia para o ano 2015.
No artigo 8 da devandita resolución establécese un prazo dun mes contado desde o día seguinte ao da publicación da resolución no
Diario Oficial de Galicia
, para a presentación de solicitudes, prazo que remata o vindeiro día 4 de marzo.
A coincidencia do prazo de presentación de solicitudes co período estival nos países de Hispanoamérica determinou que, próximo a rematar o devandito prazo, o número de solicitudes presentadas non cubra o número de prazas ofertadas no programa, polo que se considera conveniente proceder á súa ampliación.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único.
Ampliación do prazo de presentación de solicitudes
Ampliar ata o 16 de marzo de 2014, inclusive, o prazo de presentación de solicitudes previsto no artigo 8 da Resolución do 27 de xaneiro de 2015 pola que se regula e se convoca o Programa de escolas abertas presenciais destinadas ás comunidades galegas e persoas galegas residentes fóra de Galicia para o ano 2015.
Santiago de Compostela, 25 de febreiro de 2015
ORDE do 18 de febreiro de 2015 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 03/03/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
. Por tanto,
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 18 de febreiro de 2015